open-index/open-wikipedia-markdown huggingface dataset:
பொக்சிங் நாள்

**பாக்சிங் நாள் ** (Boxing Day), அல்லது **பொக்சிங் நாள்** திசம்பர் 26 அல்லது தேசிய / வட்டார சட்டங்களுக்கிணங்க கிறித்துமசு நாளுக்கு அடுத்த முதல் அல்லது இரண்டாவது வேலைநாள் அன்று வழங்கப்படும் வங்கி விடுமுறை நாள் அல்லது பொது விடுமுறை நாள் ஆகும்.  இந்த விடுமுறை பெரிய பிரித்தானியா, ஆத்திரேலியா, கனடா, நியூசிலாந்து, மற்றும் வேறுசில  பொதுநலவாய நாடுகளில் கடைபிடிக்கப்படுகிறது.

ஐக்கிய இராச்சியம்|ஐக்கிய இராச்சியத்தில் ஒரே சட்டத்தின் கீழ் - வங்கி விடுமுறைகள் சட்டம் 1871- இந்த விடுமுறை வழங்கப்பட்டாலும் இங்கிலாந்து, இசுக்கொட்லாந்து, வேல்சு அடங்கிய பெரிய பிரித்தானியாவில் கிறித்துமசிற்கு அடுத்த நாள் பாக்சிங் நாள் என அழைக்கப்பட்டாலும் அயர்லாந்தில் இது *புனித ஸ்டீபன் விருந்து நாளாக* வரையறுக்கப்பட்டுள்ளது. வட அயர்லாந்தில் மட்டுமே திசம்பர் 26க்கு மாற்றாக *மாற்று வங்கி விடுமுறை* விடப்படக்கூடும்; இது புனித ஸ்டீபன் நாளை பாக்சிங் நாளைப் போலன்றி தானாக அடுத்த திங்கட்கிழமைக்கு மாற்றவியலாது என்ற சட்டச்சிக்கலைத் தவிர்ப்பதற்காக இவ்வாறு உள்ளது.

அயர்லாந்தில் இது புனித ஸ்டீபன் நாளாக (ஐரிய மொழி: *Lá Fhéile Stiofáin)* அல்லது ரென்னின் நாளாக (ஐரிய மொழி:Lá an Dreoilín}}) என அழைக்கப்படுகின்றது.

தென் ஆபிரிக்காவில், பாக்சிங் நாள் 1994ஆம் ஆண்டு முதல்  நன்மதிப்பு நாளாக  பெயரிடப்பட்டுள்ளது.  நெதர்லாந்து, லித்துவேனியா, ஆஸ்திரியா, செருமனி, எசுக்காண்டினாவியா மற்றும் போலந்தில் திசம்பர் 26 *இரண்டாம் கிறித்துமசு நாளாகக்* கொண்டாடப்படுகிறது.

கனடாவில் திசம்பர் 26 பாகசிங் நாளாக அறிவிக்கப்பட்டு அன்று அனைத்து தொழிலாளர்களும் ஊதியத்துடன் விடுமுறை பெறுமாறு கூட்டமைப்பு சட்டபூர்வ விடுமுறையாக வரையறுக்கப்பட்டுள்ளது.

## பெயர்க்காரணம்
இந்த விடுமுறைக்கு எவ்வாறு  "பொக்சிங்" (பெட்டி) என்ற பெயர் எழுந்தது என்பது குறித்த தெளிவில்லாதபோதும் பல ஊகங்கள் வழங்கப்படுகின்றன  கிறித்துமசு வழமையாக தேவையுற்றோருக்கு பணமும் பரிசுகளும் வழங்குவது பழங்காலம் முதல் நடப்பில் உள்ளது. ரோமன்/துவக்க கிறித்தவ காலங்களிலிருந்தே தேவாலயங்களுக்கு வெளியே வைக்கப்படும் உலோக பெட்டிகளில் (தமிழக வழக்கு:உண்டியல்) புனித ஸ்டீபன் விருந்து பங்களிப்புகளாக இவற்றை சேகரிப்பது வழக்கமாக இருந்துள்ளதாகத் தெரிகிறது.

ஐக்கிய இராச்சியத்தில்  கிறித்துமசு நாளை அடுத்த பணிநாளில் தாங்கள் ஆண்டு முழுமையும் செய்த சேவைகளுக்காக பணியாளர்கள் பணம் அல்லது பரிசுப்பொருள் அடங்கிய *கிறித்துமசுப் பெட்டி*களை  பெறுவது வழமையாக இருந்தது. தங்கள் முதலாளிகளின் கிறித்துமசு நன்றாக கழிந்தமைக்காக அவர்களது ஊழியர்கள் திசம்பர் 26 அன்று விடுமுறை எடுத்துக்கொண்டு தங்கள் குடும்பத்தினரைக் காண அனுமதிக்கப்பட்டனர்.முதலாளிகள் அப்போது அவர்களுக்கு  பரிசுகளையும் பணம் மற்றும் (சில நேரங்களில் மீந்த விருந்து உணவையும்) ஒரு  பெட்டியில் கொடுத்தனர்.

## மேற்கோள்கள்

## வெளியிணைப்புகள்

*இசுனோப்சு: பொக்சிங் நாள் துவக்கங்கள்
*பாக்சிங் நாள் கொண்டாட்டங்கள் 

பகுப்பு:திசம்பர் சிறப்பு நாட்கள்
கிறிஸ் ஹங்கின்

**கிறிஸ் ஹங்கின்** (*Chris Hunkin*, பிறப்பு: திசம்பர் 14, 1980) இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஏ-தர துடுப்பாட்டப் போட்டிகளில் கலந்து கொண்டுள்ளார். 2000-2003 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.

## வெளி இணைப்பு
செரிஸ் ஹன்கின்  - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 26, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1980 பிறப்புகள்
பகுப்பு:வாழும் மக்கள்
ரேவதி

இரேவதி இந்துத் தொன்மக் கதைகளின் படி கக்குத்மி அரசனின் மகளும் பலராமரின் மனைவியும் ஆவார்.
**ரேவதி** என்பது இவற்றில் ஏதேனும் ஒன்றினைக் குறிக்கலாம்:
* ரேவதி (நடிகை), தென்னிந்திய நடிகை
* ரேவதி (பஞ்சாங்கம்), இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தெழு நட்சத்திரங்களில் ஒன்று
* ரேவதி (இராகம்)
* ரேவதி (எழுத்தாளர்), பிரபல தமிழ் எழுத்தாளர்
* குட்டி ரேவதி, கவிஞர்
----
1630கள்

**1630கள்** (*1630s*) என்றழைக்கப்படும் பத்தாண்டு காலம் 1630 ஆம் ஆண்டு துவங்கி 1639-இல் முடிவடைந்தது.

## முக்கிய நிகழ்வுகள்
* பாஸ்டன் நகரம் அமைக்கப்பட்டது (1630).
* யாழ்ப்பாணக் கோட்டை கட்டி முடிக்கப்பட்டது (1632).
* பிரித்தானிய இந்தியாவின் முதலாவது குடியேற்ற இடமான சென் ஜோர்ஜ் கோட்டை மதராசில் அமைக்கப்பட்டது (1639).
* வட அமெரிக்காவின் முதலாவது அச்சியந்திரசாலை மசாசுசெட்ஸ், கேம்பிரிட்ஜில் அமைக்கப்பட்டது (1639).
* இந்தியாவில் தக்காணத்துப் பஞ்சம் ஏற்பட்டதில் மூன்றாண்டுகளில் 2,000,000 பேர் வரையில் இறந்தனர் (1630-1633).
* தாஜ்மகால் கட்டடப் பணி ஆரம்பம். இது 1653 இல் நிறைவடைந்தது.
* அன்டிகுவா பர்புடாவில் இங்கிலாந்து குடியேற்றத்தை ஆரம்பித்தது.
* மதராஸ் மாகாணம் நிறுவப்பட்டது.

## நாட்டுத் தலைவர்கள்
### முகலாயப் பேரரசர்கள்
* ஷாஜகான் (1628-1658)
### இலங்கையின் போர்த்துக்கீச ஆளுனர்கள்
*கொன்ஸ்டன்டீனோ டி சா டி நொரோனா 1623-1630
*டி. பிலிப் மஸ்கரேனாஸ் 1630-1631
*டி. ஜோர்ஜ் டி அல்மெய்டா 1631-1633
*டியேகோ டி மெல்லோ டி காஸ்ட்ரோ 1633-1635
*டி. ஜோர்ஜ் டி அல்மெய்டா 1635-1636
*டியேகோ டி மெல்லோ டி காஸ்ட்ரோ 1636-1638
*டி. அந்தோனியோ மஸ்கரேனாஸ் 1638-1640

## மேற்கோள்கள்
தக்காணப் பஞ்சம்

**தக்காணப் பஞ்சம்** (*Deccan Famine*) என்பது கிபி 1630 முதல் 1632 வரையான காலப்பகுதியில் இந்தியாவின் நடுப் பகுதியில் தக்காணப் பீடபூமியில் நிலவிய கடும் பஞ்சத்தைக் குறிக்கும். 1632 ஆம் ஆண்டு வரையில் கிட்டத்தட்ட 2,000,000 இந்தியர்கள் உயிரிழந்தனர். அடுத்தடுத்து மூன்று தடவைகள் முக்கிய பயிர் விளைச்சல்கள் தடைப்பட்டமையினால் இப்பகுதியில் கடும் பஞ்சம், தொற்று நோய்கள், மற்றும் இடப்பெயர்வு ஆகியன நிலவின. இந்திய வரலாற்றில் மிகக் கடுமையான பஞ்சமாக இது இருந்தது.

## மூலம்
Ó Gráda, Cormac. (2007). "Making Famine History." Journal of Economic Literature. Vol. XLV (March 2007), pp. 5–38.

பகுப்பு:இந்தியாவில் பஞ்சம்
பகுப்பு:1630கள்
பகுப்பு:முகலாயப் பேரரசு
பகுப்பு:17 ஆம் நூற்றாண்டில் இந்தியா
அறுகோண எண்

கணிதத்தில் ஒரு **அறுகோண எண்** (*Hexagonal number*) என்பது வடிவ எண்களில் ஒரு வகையாகும். 

ஒரு முனையைப் பொதுமுனையாகக் கொண்டு வரையப்பட்ட 1 முதல் n புள்ளிகளுடைய  பக்கங்களைக் கொண்ட ஒழுங்கு அறுகோணங்களின் சுற்றுவரைக் கோடுகளாலான அமைப்பில் உள்ள மொத்த வெவ்வேறான புள்ளிகளின் எண்ணிக்கை  *n* -ஆம் அறுகோண எண் ஆகும். எடுத்துக்காட்டாக, மூன்றாவது அறுகோண எண்ணானது, 1, 6, 12 புள்ளிகளை சுற்றுவரைக் கோட்டில் கொண்ட தொடர் அறுகோண மூன்றாவது அமைப்பிலிருந்து கிடைக்கும். முதல் புள்ளி மற்றும் இரண்டாவது சுற்றுக்கோட்டில் அமையும் ஆறு புள்ளிகளில் மூன்று புள்ளிகள், மூன்றாவது சுற்றுக்கோட்டில் அமையும் பன்னிரெண்டு புள்ளிகளில் உள்ள மூன்று புள்ளிகளோடு பொருந்தி விடுகின்றன. எனவே மூன்றாவது தொடர் அமைப்பிலுள்ள 15 வெவ்வேறான புள்ளிகளில் 12 புள்ளிகள் அறுகோண வடிவிலான சுற்றுக்கோட்டின் மீதும் 3 புள்ளிகள் உட்புறமாகவும் அமைகின்றன.  எனவே மூன்றாவது அறுகோண எண் 15.

*n* -ஆம் அறுகோண எண் காணும் வாய்ப்பாடு:

:h_n= 2n^2-n = n(2n-1) = {{2n}\times{(2n-1)}\over 2}.\,\!

முதல் அறுகோண எண்கள் சில :

:1, 6, 15, 28, 45, 66, 91, 120, 153, 190, 231, 276, 325, 378, 435, 496, 561, 630, 703, 780, 861, 946.

ஒவ்வொரு அறுகோண எண்ணும் ஒரு முக்கோண எண்ணாகும். ஆனால் முக்கோண எண்களின் தொடர் வரிசையில் ஒன்றுவிட்டு அமையும் முக்கோண எண்களே அறுகோண எண்களாக இருக்கும்.( 1st, 3rd, 5th, 7th, etc.)

முக்கோண எண்களின் தொடர்வரிசை:

: **1**, 3, **6**, 10, **15**, 21, **28**, 36, **45**, 55,.....

## அறுகோண எண்களைக் காண சோதனை
ஒரு நேர்ம எண் *x*  அறுகோண எண்ணா இல்லையா என்பதைப் பின்வருமாறு கண்டுபிடிக்கலாம்:

:n = \frac{\sqrt{8x+1}+1}{4}.

இதில் *n*  ஒரு முழு எண் எனில்  *x*,  *n* -ஆம் அறுகோண எண்.

*n* முழு எண் இல்லையெனில் *x*, அறுகோண எண் அல்ல.

## பிற பண்புகள்

அறுகோண எண்களின் தொடர் வரிசையிலுள்ள  n ஆம் உறுப்பு காணப் பயன்படும் மற்றொரு வாய்ப்பாடு:

: h_n = \sum_{i=0}^{n-1}{(4i+1)} 

## வெளி இணைப்புகள்
*Mathworld entry on Hexagonal Number

பகுப்பு:வடிவ எண்கள்
பதொம் (அலகு)

**பதொம்** (*Fathom*, சுருக்கம்: **ftm**) என்பது நீளத்தை அளக்கப் பயன்படும் ஓர் அலகாகும். பொதுவாக நீர்நிலை நீளங்களை அளக்க இது பயன்படும்.

பிரித்தானிய அலகுகளில் அல்லது அமெரிக்க மரபுவழி அலகுகளில் ஒரு பதொம் எனப்படுவது 2 யார் (6 அடி)களாகும்.  அடிப்படையில் அகல விரித்து நீட்டப்பட்ட மனிதனின் கைகளின் விரல் நுனிகளுக்கிடையிலான தூர அளவு இதுவாகும்.

## பெயரீடு
பதொம் எனும் பெயர் பழைய ஆங்கிலச் சொல்லான *fæðm* என்பதிலிருந்து தோன்றியது. இதன் பொருள் நீட்டி அகல விரிக்கப்பட்ட கைகள் என்பதாகும்.

## பன்னாட்டு பதொம்
ஒரு பதொம் என்பது:
* 1.8288 மீட்டர் மிகச்சரியாக (1 மீட்டர் 0.5468 பதொம்களாகும்)
* 2 யார் (1 யார் சரியாக 0.5 பதொம்கள்)
* 6 அடி (அலகு) (1 அடி 0.1667 பதொம்கள்)
* 72 அங்குலம்

1959 ஆம் ஆண்டில் ஐக்கிய அமெரிக்கா, அவுத்திரேலியா, கனடா, நியுசிலாந்து, தென்னாப்பிரிக்கா, மற்றும் ஐக்கிய இராச்சியம் என்பன பன்னாட்டு யார் நீளத்தை 0.9144 மீட்டர் என வரையறுத்தது. அனைத்துலக முறை அலகுகளில் (SI) பத்தொம் அலகு ஏற்றுக் கொள்ளப்படவில்லை.

## பிரித்தானிய பதொம்
பிரித்தானியப் படைத்துறை பதொம் என்பது கடல் மைல்(6080 அடி) ஒன்றின் ஆயிரத்தில் ஒரு பங்கு (6.08அடிஅல்லது 1.85 மீ) என வரைவிலக்கணம் செய்யும்.

## மேற்கோள்கள்

பகுப்பு:நீள அலகுகள்
பெரிய பிரித்தானியா

**பெரிய பிரித்தானியா** (*Great Britain*) என்பது வடக்கு அத்திலாந்திக்குப் பெருங்கடலில் ஐரோப்பாக் கண்டத்தின் வட-மேற்குக் கரையில் அமைந்துள்ள ஒரு தீவு ஆகும். 209,331 சதுரகிமீ (80,823 சதுர மைல்) பரப்பளவுடன், இது பிரித்தானியத் தீவுகளில் மிகப்பெரியதும், மிகப்பெரிய ஐரோப்பியத் தீவும், உலகின் ஒன்பதாவது பெரிய தீவும் ஆகும். கடல்சார் காலநிலை காரணமாக, பருவங்களுக்கு இடையே குறுகிய வெப்பநிலை வேறுபாடுகளே காணப்படுகின்றன. பெரிய பிரித்தானியாவின் பரப்பளவுடன் ஒப்பிடும்போது 40 சதவீத பரப்பளவைக் கொண்ட அயர்லாந்து தீவு இதற்கு மேற்கே உள்ளது - இவற்றுடன் சுற்றியுள்ள 1,000 க்கும் மேற்பட்ட சிறிய தீவுகளுடனும், பெயரிடப்பட்ட கணிசமான பாறைகளுடனும், பிரித்தானியத் தீவுகள் தீவுக்கூட்டத்தை உருவாக்குகின்றன.

9,000 ஆண்டுகளுக்கு முன்பு வரை ஐரோப்பாவின் முதன்மை நிலப்பரப்புடன் இப்போது டோகர்லாந்து என அழைக்கப்படும் ஒரு தரைப்பாலம் மூலம் இணைக்கப்பட்டிருந்த பெரிய பிரித்தானியாவில், சுமார் 30,000 ஆண்டுகளாக மனிதர்கள் வசித்து வருகின்றனர். 2011 ஆம் ஆண்டில், இது சுமார் 61 மில்லியன் மக்கள்தொகையைக் கொண்டிருந்தது, இது இந்தோனேசியாவில் சாவகம், மற்றும் சப்பானில் உள்ள ஒன்சூ தீவுகளுக்கு அடுத்தபடியாக உலகின் மூன்றாவது அதிக மக்கள்தொகை கொண்ட தீவாகும்.

"பெரிய பிரித்தானியா" என்ற சொல் இங்கிலாந்து, இசுக்காட்லாந்து, வேல்சு ஆகியவற்றின் அரசியல் எல்லைகளைக் கொண்ட பிரதேசத்தையும் குறிக்கலாம், இதில் அவற்றின் கடல் தீவுகளும் அடங்கும். இந்தப் பிரதேசமும் வட அயர்லாந்தும் ஐக்கிய இராச்சியத்தை உருவாக்குகின்றன. ஒற்றை பெரிய பிரித்தானிய இராச்சியம் 1707 ஆம் ஆண்டு இங்கிலாந்து இராச்சியம் (அந்த நேரத்தில் உவேல்சையும் இணைத்தது), இசுக்காட்லாந்து இராச்சியம் ஆகியவற்றிற்கிடையிலான ஒன்றிணைப்புச் சட்டங்களின் விளைவாக உருவானது.

## குறிப்புகள்

## மேற்கோள்கள்

## வெளி இணைப்புகள்

* Coast – the BBC explores the coast of Great Britain
* The British Isles
* 200 Major Towns and Cities in the British Isles
* CIA Factbook United Kingdom
* Pathe travelogue, 1960, ''Journey through Britain'' 
* Pathe newsreel, 1960, ''Know the British''  
* Pathe newsreel, 1950, Festival of Britain 


பகுப்பு:பிரித்தானியத் தீவுகள்
தீக்‌ஷா செத்

**தீக்ஷா செத்** (பிறப்பு - 14 பெப்ரவரி 1990) தமிழ், தெலுங்குத் திரைப்பட நடிகை ஆவார்.

## திரைப்படங்கள்

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:1990 பிறப்புகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:கன்னடத் திரைப்பட நடிகைகள்
ஓட்டம் (சடங்கு விளையாட்டு)

**ஓட்டம்** என்பது ஒரு தமிழர் சடங்கு விளையாட்டு. 

திருமணமான புதிதில் ஆடி மாதத்தில் பெண்ணைத் தாய் வீட்டுக்கு அழைத்துவந்துவிடுவார்கள். ஆடி மாதத்தில் கருத்தரித்தால் சித்திரைக் கத்திரி வெயிலில் குழந்தைப்பேறு நிகழ்ந்து இன்னலுற வேண்டியிருக்கும் என எண்ணி இந்த வழக்கத்தைத் தமிழர் கடைப்பிடித்துவந்தனர். திருமணமானவன் ஆடிமாத இறுதியில் தன் மனைவி இருக்கும் வீட்டுக்கு வந்து தன் வீட்டுக்கு அழைத்துக்கொண்டு போவான். இதனைத் தடுப்பது போலவோ, அல்லது அவர்களை முடுக்குவது போலவோ பெற்றோரும் மற்றோரும் அவர்களைத் துரத்திச் செல்வர். இதனை ஓட்டம் என்பர்.

தமிழ்நாட்டுப் புதுக்கோட்டை மாவட்டத்தில் வாழும் கள்ளர், மறவர் இனத்தவர் இந்தச் சடங்கு விளையாட்டில் ஆர்வம் கொண்டவர்.

## பார்க்க
:தமிழர் விளையாட்டுகள் (அண்மைய காலம்)

## கருவிநூல்
*பாலசுப்பிரமணியம், இரா, தமிழர் நாட்டு-விளையாட்டுகள், 1980

பகுப்பு:தமிழர் விளையாட்டுகள்

## மேற்கோள்கள்
அன்சைக்ளோப்பீடியா

**அன்சைக்லோப்பீடியா** (*Uncyclopedia*) என்பது நையாண்டித்தாக்குதல் சார்ந்த வலைத்தளம். விக்கிப்பீடியாவை  நையாண்டி செய்யும் போலி கலைக்களஞ்சியம். 2005ல் ஆங்கிலத்தில் துவக்கப்பட்டு தற்போது பல மொழிகளில் விரிவாக்கம் செய்யப்பட்டுள்ளது. இது கேலி, நகைச்சுவை மற்றும் திட்டுவதில் பல்வேறு பாணிகளை ஒரு கருவியாக பயன்படுத்துகிறது.

இதன் அடையாளச் சின்னம்  உருளைக் கிழங்கு இது விக்கிப்பீடியாவின் அடையாளச் சின்னத்தை கேலி செய்வதாகும்.

## வெளி இணைப்பு
*அன்சைக்ளோப்பீடியா
*அன்சைக்ளோப்பீடியா
*அன்சைக்ளோப்பீடியா

## மேற்கோள்கள்

பகுப்பு:நகைச்சுவை
பகுப்பு:மீடியாவிக்கி இணையங்கள்
கினி வளைகுடா

thumb|right|350px|கினி வளைகுடா

**கினி வளைகுடா**, அத்திலாந்திக் பெருங்கடலின் வடகிழக்கு முடிவிடம் ஆகும். இது காபொன் நாட்டின் கேப் லோப்பேஸிற்கும் லைபீரியாவின் கேப் பல்மாஸிற்கும் இடையில் உள்ளது. புவிமையக் கோடும் நெட்டாங்கு மையக்கோடும் இடைவெட்டும் புள்ளி இவ்வளைகுடாவிலேயே உள்ளது. நைஜர் ஆறு, வோல்ற்றா ஆறு உட்பட பல ஆறுகள் இவ்வளைகுடாவில் கடலில் கலக்கின்றன.

## மேற்கோள்கள்

பகுப்பு:வளைகுடாக்கள்
பகுப்பு:ஆப்பிரிக்கப் புவியியல்
பகுப்பு:மேற்கு ஆப்பிரிக்கா
வோல்ற்றா ஆறு

**வோல்ற்றா ஆறு** (*Volta River*) மேற்கு ஆபிரிக்காவிலுள்ள ஒரு ஆறு. இது கினி வளைகுடாவில் கடலில் கலக்கின்றது. இது கறுப்பு வோல்ற்றா, வெள்ளை வோல்ற்றா, சிகப்பு வோல்ற்றா ஆகிய மூன்று பிரதான ஆறுகளிலிருந்து நீரைப் பெறுகின்றது. புர்க்கினா ஃபாசோ நாட்டின் முன்னைய பெயர்களான பிரெஞ்சு உயர் வோல்ற்றா மற்றும் உயர் வோல்ற்றா குடியரசு என்பவை இவ்வாற்றின் பெயரிலிருந்தே தோன்றின.

## மேற்கோள்கள்


பகுப்பு:ஆப்பிரிக்க ஆறுகள்
சாவகச்சேரி தேர்தல் தொகுதி

**சாவகச்சேரி தேர்தல் தொகுதி** (*Chavakacheri Electorate*) என்பது ஆகத்து 1947 முதல் பெப்ரவரி 1989 வரை இலங்கையில் நடைமுறையில் இருந்த ஒரு தேர்தல் தொகுதியாகும். இத்தேர்தல் தொகுதி இலங்கையின் வட மாகாணத்தில், யாழ்ப்பாண மாவட்டத்தில் சாவகச்சேரி நகரையும் அதனைச் சுற்றியுள்ள கிராமங்களையும் உள்ளடக்கியதாகும். மார்ச் 1960 இல் இத்தேர்தல் தொகுதியில் இருந்து கிளிநொச்சி நகரம் பிரிக்கப்பட்டு கிளிநொச்சி தேர்தல் தொகுதியாகப் புதிய தொகுதி அமைக்கப்பட்டது.

1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் சாவகச்சேரி தேர்தல் தொகுதி யாழ்ப்பாணத் தேர்தல் மாவட்டத்தில் உள்ளடக்கப்பட்டது.

## நாடாளுமன்ற உறுப்பினர்கள்

## 1947 தேர்தல்கள்
1வது நாடாளுமன்றத் தேர்தல் 1947 ஆகத்து 23 முதல் செப்டம்பர் 20 வரை நடைபெற்றது. முடிவுகள் வருமாறு:

## 1952 தேர்தல்கள்
24 மே 1952 முதல் 30 மே 1952 வரை நடைபெற்ற 2வது நாடாளுமன்றத் தேர்தல் முடிவுகள்:

## 1956 தேர்தல்கள்
5 ஏப்ரல் 1956 முதல் 10 ஏப்ரல் 1956 வரை நடந்த 3வது நாடாளுமன்றத் தேர்தல் முடிவுகள்:

## 1960 (மார்ச்) தேர்தல்கள்
19 மார்ச் 1960 இல் நடைபெற்ற 4வது நாடாளுமன்றத் தேர்தல் முடிவுகள்:

## 1960 (சூலை) தேர்தல்கள்
20 சூலை 1960 இல் நடைபெற்ற 5வது நாடாளுமன்றத் தேர்தல் முடிவுகள்:

## 1965 தேர்தல்கள்
22 மார்ச் 1965 இல் நடைபெற்ற 6வது நாடாளுமன்றத் தேர்தல் முடிவுகள்:

## 1970 தேர்தல்கள்
27 மே 1970 இல் நடைபெற்ற 7வது நாடாளுமன்றத் தேர்தல் முடிவுகள்:

## 1977 தேர்தல்கள்
21 சூலை 1977 இல் நடைபெற்ற 8வது நாடாளுமன்றத் தேர்தல் முடிவுகள்:

இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், வ. ந. நவரத்தினம் உட்பட அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் அவர்கள் அனைவரும் நாடாளுமன்ற இருக்கைகளை இழந்தார்கள்.

## மேற்கோள்களும் குறிப்புகளும்

பகுப்பு:இலங்கையின் முன்னாள் தேர்தல் தொகுதிகள்
பகுப்பு:யாழ்ப்பாண மாவட்ட முன்னாள் தேர்தல் தொகுதிகள்
பகுப்பு:யாழ்ப்பாண மாவட்டம்
எழுகோண எண்

கணிதத்தில் ஒரு **எழுகோண எண்** (*heptagonal number*) என்பது வடிவ எண்களில் ஒரு வகையாகும். ஒரு முனையைப் பொதுமுனையாகக் கொண்டு வரையப்பட்ட 1 முதல் n புள்ளிகளுடைய  பக்கங்களைக் கொண்ட ஒழுங்கு எழுகோணங்களின் சுற்றுவரைக் கோடுகளாலான அமைப்பில் உள்ள மொத்த வெவ்வேறான புள்ளிகளின் எண்ணிக்கை  *n* -ஆம் எழுகோண எண் ஆகும். எடுத்துக்காட்டாக, மூன்றாவது எழுகோண எண்ணானது, 1, 7, 15 புள்ளிகளை சுற்றுவரைக் கோட்டில் கொண்ட தொடர் எழுகோண மூன்றாவது அமைப்பிலிருந்து கிடைக்கும். முதல் புள்ளி மற்றும் இரண்டாவது சுற்றுக்கோட்டில் அமையும் 7 புள்ளிகளில் மூன்று புள்ளிகள், மூன்றாவது சுற்றுக்கோட்டில் அமையும் 15 புள்ளிகளில் உள்ள மூன்று புள்ளிகளோடு பொருந்தி விடுகின்றன. எனவே மூன்றாவது தொடர் அமைப்பிலுள்ள 18 வெவ்வேறான புள்ளிகளில் 15 புள்ளிகள் எழுகோண வடிவிலான சுற்றுக்கோட்டின் மீதும் 3 புள்ளிகள் உட்புறமாகவும் அமைகின்றன.  எனவே மூன்றாவது எழுகோண எண் 18.

: *n*-ஆம் எழுகோண எண்ணிற்கான வாய்ப்பாடு:

:\frac{5n^2 - 3n}{2}.

முதல் எழுகோண எண்கள் சில:
:1, 7, 18, 34, 55, 81, 112, 148, 189, 235, 286, 342, 403, 469, 540, 616, 697, 783, 874, 970, 1071, 1177, 1288, 1404, 1525, 1651, 1782, … 

ஒரு எழுகோண எண்ணின் ஐந்து மடங்குடன் ஒன்றைக் கூட்டக் கிடைக்கும் எண் ஒரு முக்கோண எண்ணாக இருக்கும்.

பொதுமைப்படுத்தப்பட்ட எழுகோண எண்ணிற்கான வாய்ப்பாடு:

:T_n + T_{\lfloor \frac{n}{2} \rfloor},

இங்கு  *T**n* என்பது *n* -ஆம் முக்கோண எண்.

முதல் பொதுமைப்படுத்தப்பட்ட எழுகோண எண்கள் சில:
:1, 4, 7, 13, 18, 27, 34, 46, 55, 70, 81, 99, 112, … 

ஒன்று விட்டு வரும் ஒவ்வொரு பொதுமைப்படுத்தப்பட்ட எழுகோண எண்ணும் ஒரு சாதாரண எழுகோண எண்ணாக இருக்கும்.

தலைகீழ் எழுகோண எண்களின் கூடுதல் காணும் வாய்ப்பாடு:

:
\sum_{n=1}^\infty \frac{2}{n(5n-3)} = \frac{1}{15}{\pi}{\sqrt{25-10\sqrt{5}}}+\frac{2}{3}\ln(5)+\frac{3}\ln\left(\frac{1}{2}\sqrt{10-2\sqrt{5}}\right)+\frac{3}\ln\left(\frac{1}{2}\sqrt{10+2\sqrt{5}}\right)   


## மேற்கோள்கள்


## வெளி இணைப்புகள்
http://mathworld.wolfram.com/HeptagonalNumber.html

பகுப்பு:வடிவ எண்கள்
ஜே. ஜேம்ஸ் (1814 ஆண்டின் துடுப்பாட்டக்காரர் )

** ஜே. ஜேம்ஸ் ** (*J. James*), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1814 -1818 ல், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜே. ஜேம்ஸ்(1814 ஆண்டின் துடுப்பாட்டக்காரர் ) கிரிக்கட் ஆக்கைவ் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 26, 2011..

பகுப்பு:இங்கிலாந்துத் துடுப்பாட்டக்காரர்கள்
எண்கோண எண்

கணிதத்தில் **எண்கோண எண்** (*octagonal number*) என்பது வடிவ எண்களில் ஒரு வகையாகும்.ஒரு முனையைப் பொதுமுனையாகக் கொண்டு வரையப்பட்ட 1 முதல் n புள்ளிகளுடைய  பக்கங்களைக் கொண்ட ஒழுங்கு எண்கோணங்களின் சுற்றுவரைக் கோடுகளாலான அமைப்பில் உள்ள மொத்த வெவ்வேறான புள்ளிகளின் எண்ணிக்கை  *n* -ஆம் எண்கோண எண் ஆகும். *n* -ஆம் எண்கோண எண்ணிற்கான வாய்ப்பாடு:

 O_n =  3n^2-2n \,  (*n* > 0).

முதல் எண்கோண எண்கள் சில:

1, 8, 21, 40, 65, 96, 133, 176, 225, 280, 341, 408, 481, 560, 645, 736, 833, 936 

ஒரு சதுரத்தின் நான்கு பக்கங்கள் மீதும் முக்கோண எண்களைக் குறியிட்டும் எண்கோண எண்களைக் காணலாம். அதாவது:

 O_n = n^2 + 4\sum_{k = 1}^{n - 1} k = 3n^2-2n

## வெளி இணைப்புகள்
Weisstein, Eric W. "Octagonal Number." From MathWorld—A Wolfram Web Resource.

http://mathworld.wolfram.com/OctagonalNumber.html

பகுப்பு:வடிவ எண்கள்
நவகோண எண்

கணிதத்தில் ஒரு **நவகோண எண்** (*nonagonal number*) என்பது வடிவ எண்களில் ஒரு வகையாகும். ஒரு முனையைப் பொதுமுனையாகக் கொண்டு வரையப்பட்ட 1 முதல் n புள்ளிகளுடைய  பக்கங்களைக் கொண்ட ஒழுங்கு நவகோணங்களின் சுற்றுவரைக் கோடுகளாலான அமைப்பில் உள்ள மொத்த வெவ்வேறான புள்ளிகளின் எண்ணிக்கை  *n* -ஆம் நவகோண எண் ஆகும்.

*n* -ஆம் நவகோண எண்ணின் வாய்ப்பாடு:

 = N_n = \frac {7n^2 - 5n}{2}.

முதல் நவகோண எண்கள் சில:

:1, 9, 24, 46, 75, 111,154, 204,  261, 325, 396, 474, 559, 651, 750, 856, 969, 1089, 1216, 1350, 1491, 1639, 1794, 1956, 2125, 2301, 2484, 2674, 2871, 3075, 3286, 3504, 3729, 3961, 4200, 4446, 4699, 4959, 5226, 5500, 5781, 6069, 6364, 6666, 6975, 7291, 7614, 7944, 8281, 8625, 8976, 9334, 9699. 

## வெளி இணைப்புகள்

Weisstein, Eric W. "Nonagonal Number." From MathWorld—A Wolfram Web Resource.

http://mathworld.wolfram.com/NonagonalNumber.html

பகுப்பு:வடிவ எண்கள்
சாரெகொப்பா பங்காரப்பா

**சாரெகொப்பா பங்காரப்பா ** (Sarekoppa Bangarappa, 26 அக்டோபர் 1932 – 26 திசம்பர் 2011) ஓர் இந்திய அரசியல்வாதியும் 1990-92 ஆண்டுகளில்  கருநாடக முதலமைச்சராக இருந்தவரும் ஆவார். 14வது மக்களவையில் சிவமோகா மக்களவைத் தொகுதியிலிருந்து தேர்ந்தெடுக்கப்பட்டார். பிற்பட்ட வகுப்பினரின் தலைவராக விளங்கிய பங்காரப்பா துவக்கத்தில் இந்திய தேசிய காங்கிரசுக் கட்சியிலும் இறுதியில் ஜனதா தளம் (மதசார்பற்ற) கட்சியிலும் பங்காற்றியவர். இவர் கருநாடக விகாஸ் கட்சியையும் கருநாடக காங்கிரசு கட்சியையும் நிறுவியவர்.

அக்டோபர் 26 , 1932ஆம் ஆண்டு கருநாடகத்தில் சிமோகா மாவட்டத்தில் குபாத்தூர் சிற்றூரில் காளியப்பா, காளியம்மா தம்பதிகளுக்கு மகனாகப் பிறந்தார். சனவரி 1,1958இல் சகுந்தலாவை மனைவியாக கைபிடித்தார்.  குமார் பங்காரப்பா, மது பங்காரப்பா என்ற இரு மகன்களும் மூன்று மகள்களும் இவர்களுக்கு உள்ளனர். கலை மற்றும் சட்டத்தில் இளங்கலைப் பட்டம் பெற்றவர். மேலும் சமூக அறிவியலில் பட்டயப் படிப்பும் முடித்தவர். சிமோகா மாவட்டத்தில் மக்களின் பரவலான ஆதரவைப் பெற்றிருந்தார்.
திசம்பர் 26, 2011 அன்று பெங்களூரில் மல்லய்யா மருத்துவமனையில் சிறுநீரகச் செயலிழப்பினால் மரணமடைந்தார்.

## மேற்கோள்கள்

பகுப்பு:1932 பிறப்புகள்
பகுப்பு:கர்நாடக முதலமைச்சர்கள்
பகுப்பு:இந்திய அரசியல்வாதிகள்
பகுப்பு:14வது மக்களவை உறுப்பினர்கள்
பகுப்பு:2011 இறப்புகள்
பகுப்பு:11வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:சிவமொக்கா மாவட்ட மக்கள்
பகுப்பு:கர்நாடக நபர்கள்
தசகோண எண்

கணிதத்தில் ஒரு **தசகோண எண்** (*decagonal number*) என்பது வடிவ எண்களில் ஒரு வகையாகும். ஒரு முனையைப் பொதுமுனையாகக் கொண்டு வரையப்பட்ட 1 முதல் n புள்ளிகளுடைய  பக்கங்களைக் கொண்ட ஒழுங்கு தசகோணங்களின் சுற்றுவரைக் கோடுகளாலான அமைப்பில் உள்ள மொத்த வெவ்வேறான புள்ளிகளின் எண்ணிக்கை  *n* -ஆம் தசகோண எண் ஆகும்.

*n*-ஆம் தசகோண எண் காணும் வாய்ப்பாடு:

: D_n = 4n^2 - 3n \,

முதல் தசகோண எண்கள் சில:
: 0, 1, 10, 27, 52, 85, 126, 175,  232, 297, 370, 451, 540, 637, 742, 855, 976, 1105, 1242, 1387, 1540, 1701, 1870, 2047, 2232, 2425, 2626, 2835, 3052, 3277, 3510, 3751, 4000, 4257, 4522, 4795, 5076, 5365, 5662, 5967, 6280, 6601, 6930, 7267, 7612, 7965, 8326 

*n*-ஆம் தசகோண எண் காணும் மற்றுமொரு வாய்ப்பாடு:

n -ன் வர்க்கத்துடன் (n—1) -ஆம் செவ்வக எண்ணின் 3 மடங்கைக் கூட்ட *n*-ஆம் தசகோண எண் கிடைக்கும்.

: D_n = n^2 + 3(n^2 - n) \,

## வெளி இணைப்புகள்

Weisstein, Eric W. "Decagonal Number." From MathWorld—A Wolfram Web Resource.

http://mathworld.wolfram.com/DecagonalNumber.html

பகுப்பு:வடிவ எண்கள்
ஜார்ஜ் ஆர் ஹன்ட்

** ஜார்ஜ் ஆர் ஹன்ட் ** (*George R Hunt  *, பிறப்பு: மார்ச்சு 23 1873, இறப்பு: ஆகத்து 22 1960), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1898 ல், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜார்ஜ் ஆர் ஹன்ட்   - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 26, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1873 பிறப்புகள்
பகுப்பு:1960 இறப்புகள்
பகுப்பு:சாமர்செட் துடுப்பாட்டக்காரர்கள்
ஜான் ஜாக்சன் (லங்கசயர் துடுப்பாட்டக்காரர்)

**ஜான் ஜாக்சன் ** (*John Jackson *, பிறப்பு: மே 29 1841, இறப்பு: ஆகத்து 29 1906), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1867 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
## வெளி இணைப்பு
ஜான் ஜாக்சன் (லங்கசயர் துடுப்பாட்டக்காரர்) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 26, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1841 பிறப்புகள்
பகுப்பு:1906 இறப்புகள்
பகுப்பு:லன்காசையர் துடுப்பாட்டக்காரர்கள்
ஜான் ஜாக்சன் (துடுப்பாட்டக்காரர், பிறப்பு 1833)

** ஜான் ஜாக்சன் ** (*John Jackson  *, பிறப்பு: மே 21 1833, இறப்பு: நவம்பர் 4 1901), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 115 முதல்தர துடுப்பாட்டப் போட்டிகளில் கலந்து கொண்டுள்ளார். 1855-1867 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜான் ஜாக்சன்   - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 26, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1833 பிறப்புகள்
பகுப்பு:1901 இறப்புகள்
பகுப்பு:கென்ட் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
ஜார்ஜ் இ ஹன்ட்

**ஜார்ஜ் இ ஹன்ட் ** (*George E Hunt  *, பிறப்பு: செப்டம்பர் 30 1896, இறப்பு: சனவரி 22 1959), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 233 முதல்தர துடுப்பாட்டப் போட்டிகளில் கலந்து கொண்டுள்ளார். 1921-1931 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜார்ஜ் இ ஹன்ட்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 26, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1896 பிறப்புகள்
பகுப்பு:1959 இறப்புகள்
பகுப்பு:சாமர்செட் துடுப்பாட்டக்காரர்கள்
சார்ல்ஸ் கோர்டன்

**சார்ல்ஸ் கோர்டன் ** (*Charles Gordon, 10th Marquess of Huntly  *, பிறப்பு: சனவரி 4 1792, இறப்பு: செப்டம்பர் 18 1863), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 33 முதல்தர துடுப்பாட்டப் போட்டிகளில் கலந்து கொண்டுள்ளார். 1818-1843 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
சார்ல்ஸ் கோர்டன்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 26, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1792 பிறப்புகள்
பகுப்பு:1863 இறப்புகள்
பகுப்பு:ஹாம்ப்சையர் துடுப்பாட்டக்காரர்கள்
பகுப்பு:கென்ட் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
ஜார்ஜ் கோர்டன்

**ஜார்ஜ் கோர்டன் ** (*George Gordon, 9th Marquess of Huntly  *, பிறப்பு: சூன் 28 1761, இறப்பு: சூன் 17 1853), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1787-1792 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜார்ஜ் கோர்டன்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 26, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1761 பிறப்புகள்
பகுப்பு:1853 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
வில்லியம் ஜொலிஃப்

**வில்லியம் ஜொலிஃப் ** (*William Jolliffe, 1st Baron Hylton *, பிறப்பு: திசம்பர் 7 1800, இறப்பு: சூன் 1 1876), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1825 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
## வெளி இணைப்பு
வில்லியம் ஜொலிஃப்   கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 26, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1800 பிறப்புகள்
பகுப்பு:1876 இறப்புகள்
பகுப்பு:ஹாம்ப்சையர் துடுப்பாட்டக்காரர்கள்
அந்தோனி மாதர்-ஜாக்சன்

**அந்தோனி மாதர்-ஜாக்சன் ** (*Sir Anthony Mather-Jackson, 6th Baronet  *,  பிறப்பு: அக்டோபர் 11 1899, இறப்பு: சூன் 17 1983),  இங்கிலாந்து அணியின்  துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 64 முதல்தர துடுப்பாட்டப் போட்டிகளில் கலந்து கொண்டுள்ளார். 1920-1927 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

## வெளி இணைப்பு
அந்தோனி மாதர்-ஜாக்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 26, 2011.

## மேற்கோள்கள்

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1899 பிறப்புகள்
பகுப்பு:1983 இறப்புகள்
பகுப்பு:டெர்பிசையர் துடுப்பாட்டக்காரர்கள்
மேத்தியு ஹன்ட்

**மேத்தியு ஹன்ட் ** (*Matthew Hunt  *, பிறப்பு: சூன் 10 1977), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஏ-தர துடுப்பாட்டப் போட்டிகளில் கலந்து கொண்டுள்ளார். 2002-2004 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
## வெளி இணைப்பு
மேத்தியு ஹன்ட்  - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 26, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:டெவான் துடுப்பாட்டக்காரர்கள்
பகுப்பு:வாழும் மக்கள்
ஜே. ஜேம்ஸ் (நோதம்டன்செயர் துடுப்பாட்டக்காரர்)

**ஜே. ஜேம்ஸ் ** (*J. James*), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1906 ல், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜே. ஜேம்ஸ் (நோதம்டன்செயர் துடுப்பாட்டக்காரர்) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 26, 2011..

பகுப்பு:இங்கிலாந்துத் துடுப்பாட்டக்காரர்கள்
பகுப்பு:நார்தாம்ப்டன்சையர் துடுப்பாட்டக்காரர்கள்
சோடா நீர்

**சோடா நீர்** (*soda water* அல்லது *carbonated water*) என்பது நீருடன் கரியமில வாயு கலந்த வாயுக்குமிழ் உண்டாவதற்கேற்ப கார்பனேற்றிய சுவை மிகு நீராகும். 1768-ல் இங்கிலாந்தைச் சேர்ந்த அறிவியல் மேதை ஜோசப் பிரீஸ்ட்லீ என்பவர் இம்முறையினைக் கண்டுபிடித்தார்.

## வரலாறு
இங்கிலாந்தின் லீட்ஸ் நகருக்கு அருகில் ஜோசப் பிரீஸ்ட்லீ வாழ்ந்து வந்தார். அப்பகுதியில் பார்லியைக் கொண்டு பலவித உணவுப் பொருட்கள் தயாரிக்கும் தொழிற்சாலைகள் இருந்தன. அங்கு மதுவம் (ஈஸ்டு) மூலம் பார்லியைப் புளிக்கச் செய்து காய்ச்சிப் பதப்படுத்தி, அதனைப் பெரிய பெரிய பீப்பாய்களில் சேமித்து வைத்தனர். இந்த மதுவம் வளரும் போது அதிகமாகக் கரியமில வாயுவை வெளியிடும்.  இவை அந்தப் பீப்பாய்களில் புகை போலத் தங்கி விடும். இந்த வாயுவை ஜோசப் பிரீஸ்ட்லீ ஒரு காலிக் குவளைக்குள் பிடித்து அதில் தண்ணீரை ஒரு குறிப்பிட்ட அளவு கலந்தார். ஒரு விகிதத்தில் இந்த நீர் சுவையான நீராக மாறியது.

## மேற்கோள்கள்

பகுப்பு:பானங்கள்
பகுப்பு:பிரித்தானியப் பண்பாடு
பகுப்பு:தொழிற்சாலை வாயுக்கள்
பகுப்பு:18-ஆம் நூற்றாண்டுக் கண்டுபிடிப்புகள்
அச்சுப்பூட்டு

**அச்சுப்பூட்டு** என்பது ஒருவகை விளையாட்டாகும். தமிழ்நாட்டில் நாட்டுப்புறங்களில் அண்மைய காலம் வரையில் பரவலாக விளையாடப்பட்டு வந்தது. இது சிறுவர்களின் கைத்திற விளையாட்டு. இதனைக் குறி-விளையாட்டு எனவும் பாகுபடுத்திப் பார்க்கலாம்.

## விவரம்
*மூன்று புளியங்கொட்டை அடுக்குகள் பல வைக்கப்படும்.
*உத்திக் கோட்டிலிருந்து மற்றொரு புளியங்கொட்டையால் அடித்துச் சிதறவைத்துத் தனதாக்கிக் கொள்ளலாம். 
*ஒவ்வொருவராக அடித்து ஈட்டிக்கொள்ளலாம்.
*அதிகம் ஈட்டியவர் வெற்றி.

## மேலும் காண்க
*தமிழர் விளையாட்டுகள் (அண்மைய காலம்)

## உசாத்துணை
*அந்தோனிராஜ், ஆ. பி., தமிழ் இலக்கியங்களில் கழங்கும் அம்மானையும், அண்ணாமலைப் பல்கலைக்கழக பதினோராவது கருத்தரங்கு மலர் ஆய்வுக்கோவை தொகுதி 1, 1984.

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
அணில் பிள்ளை

**அணில் பிள்ளை** சிறுவர் விளையாடும் தமிழக நாட்டுப்புற விளையாட்டுகளில் ஒன்றாகும். 1950ஆம் ஆண்டுக்குப் பின்னர் இது படிப்படியாகக் குறைந்துவருகிறது.

## விவரம்
*சதுரத்தை நான்காகப் பிரிக்கும் அரங்கம். 
*நடுவில் 4 பழங்கள். 
*வெளிக்கோடுகளில் ஒடும் நால்வர் அணில்.
*குறுக்குக் கோட்டில் ஓடுபவர் தொடும் காவலாளி.
*காவலாளியிடம் பிடிபடாமல் அணில் பழத்தை எடுக்கும் விளையாட்டு.
அதிக பழங்களை எடுத்தவர் கெலித்தவர்.

## மேற்கோள்கள்


## மேலும் காண்க
*தமிழர் விளையாட்டுகள் (அண்மைய காலம்)

## உசாத்துணை
தேவஞேயன், ஞா, தமிழ்நாட்டு விளையாட்டுக்கள், சைவ சித்தாந்த நூற்பதிப்புக் கழகம், சென்னை, 1954

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
ஜனதா தளம் (சமயச்சார்பற்ற)

**ஜனதா தளம் (மதசார்பற்ற)** அல்லது **மதச்சார்பற்ற ஜனதா தளம்**  (Janata Dal (Secular)) முன்னாள் பிரதமர் எச்.டி.தேவெ கௌடாவின் தலைமையில் இயங்கும் நடு-இடது கொள்கையுடைய ஓர் இந்திய அரசியல் கட்சி ஆகும். இந்தக் கட்சியை இந்திய தேர்தல் ஆணையம் மாநிலக் கட்சியாக கருநாடக மாநிலத்திலும் கேரள மாநிலத்திலும் அங்கீகரித்துள்ளது. சூலை 1999ஆம் ஆண்டில் ஜனதா தளம் பிளவுபட்டு இந்தக் கட்சி உருவானது.

இந்தக் கட்சியில் உள்ள குறிப்பிடத்தக்க அரசியல்வாதிகள் எச். டி. குமாரசாமி (முன்னாள் கர்நாடக முதலமைச்சர் மற்றும் கர்நாடக மாநில அமைப்பின் தலைவர்), எஸ். பங்காரப்பா (முன்னாள் கர்நாடக முதலமைச்சர், எச்.டி.ரேவண்ணா ஆகியோர் ஆவர்.

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:1999இல் நிறுவப்பட்ட அரசியல் கட்சிகள்
பகுப்பு:கர்நாடக அரசியல் கட்சிகள்
பகுப்பு:கர்நாடக அரசியல்
ஆடும் ஓநாயும் (விளையாட்டு)

**ஆடும் ஓநாயும்** என்னும் தமிழக நாட்டுப்புற விளையாட்டு 1950ஆம் ஆண்டுக்குப் பின்னர் படிப்படியாக மறைந்துவருகிறது. 

தலைவனைப் பின்தொடர்ந்து அனைவரும் காலால் தேய்த்து அரங்கக் கட்டம் போடுவர். முதலில் தலைவன் ஓநாய். பிறர் ஆடு.
ஓநாயிடம் பிடிபடாமல் ஆடுகள் ஓடும். ஓநாய் ஒரு ஆட்டைப் பிடித்தவுடன் அந்த ஆடு ஓநாயின் இடுப்பைப் பின்னால் பிடித்துக்கொண்டு ஓநாயுடன் பின்னால் ஓடவேண்டும். இப்படிப் பிடிபட்ட ஆடுகள் அத்தனையும் அடுத்தடுத்து உள்ளவர் இடுப்பைப் பிடித்துக்கொண்டு அறுபடாமல் ஓட வேண்டும். அறுபட்டால் அறுபட்டவர் ஆட்டத்திலிருந்து வெளியேற்றப்படுவார். ஏனையோர் விளையாடுவர். பிடிபட்ட ஆடுகளை இழுத்துக்கொண்டு ஓடுவது ஓநாய்க்குக் கடினம்.

பிடிபடாமல் கடைசியில் இருப்பவர் திறமைசாலி.

## மேலும் பார்க்க
*தமிழர் விளையாட்டுகள் (அண்மைய காலம்)

## மேற்கோள் நூல்
பாலசுப்பிரமணியம், இரா, தமிழர் நாட்டு-விளையாட்டுகள், உலகத் தமிழாராய்ச்சி நிறுவன வெளியீடு, 1980

பகுப்பு:தமிழர் விளையாட்டுகள்
உயிர் கொடுத்து

**உயிர் கொடுத்து** என்பது நாட்டுப்புறத்தில் சிறுவர் சிறுமியர் தொட்டு விளையாடும் விளையாட்டுகளில் ஒன்று. 

ஆடுபவர் ஒருவரை ஒருவர் தொட்டுக்கொண்டு நிற்பர். அவ்வாறு தொட்டுக்கொண்டு நிற்பவரைத் தொடக்கூடாது. பிரிந்து நிற்பவரைத் தொடலாம். தொட்டுக்கொண்டு நிற்பவர் உயிர் கொடுப்பதாகப் பொருள். உயிர் கொடுப்போரின் மொத்த எண்ணிக்கை ஒற்றைப்படையில் இருக்கும். எனவே உயிர் கொடுக்கும் இணைகள் மாறிக்கொண்டே இருக்கும். 

இது விட்டுக்கொடுக்கும் மனப்பான்மையை வளர்க்கும் சிறந்த விளையாட்டு.

## மேலும் பார்க்க
*தமிழர் விளையாட்டுகள் (அண்மைய காலம்)
## அடிக்குறிப்பு

## மேற்கோள்
பாலசுப்பிரமசியம், இரா, தமிழர் நாட்டு விளையாட்டுகள், உலகத் தமிழாராய்ச்சி நிறுவனம், சென்னை வெளியீடு, 1980

பகுப்பு:சிறுவர் விளையாட்டுகள்
ஆனமானத் திரி

thumb|222px|right|காலில் இருக்கும் துணிப்பந்தை எறிய முனைதல்
thumb|222px|right|பந்தை வீசக் கரணம் போடல்
thumb|33px|right|துணியை முறுக்கிச் செய்யப்பட்ட கரணப்பந்து
**ஆனமானத் திரி** என்பது சிறுவர் விளையாடும் விளையாட்டுகளில் ஒன்று. தமிழ்நாட்டு நாட்டுப்புறங்களில் அண்மைய காலம் வரையில் விளையாடப்பட்டுவந்தது.

## ஆடும் முறைமை
*இரண்டு அணிகள். 
*துண்டுத் துணியில் முறுக்கிய திரி. 
*ஒரு அணியிலுள்ளவர் திரியைக் கால் கட்டைவிரல் இடுக்கில் பற்றிக் கரணம் போட்டுக் காலால் எறிய வேண்டும். 
:எதிரணியினர் பிடிக்க வேண்டும்.
*பிடித்தால் பிடித்த அணியினர் எதிரணியினர் மேல் குதிரை ஏறலாம். 
*பிடிக்காவிட்டால் எறிந்தவர் அணி குதிரை ஏறும்.

## ஒப்புநோக்குக
:இரண்டு அணிகளாகப் பிரிந்து விளையாடின் இந்த ஆட்டம் ஆனமானத்திரி எனப் பெயர் பெறும்.
:குழுவாகச் சேர்ந்து விளையாடினால் கரணப்பந்து எனப் பெயர் பெறும்.

## மேலும் பார்க்க
*தமிழர் விளையாட்டுகள் (அண்மைய காலம்)
* கரணப்பந்து

## கருவிநூல்
பாலசுப்பிரமணியம், இரா, தமிழர் நாட்டு-விளையாட்டுகள், உலகத் தமிழாராய்ச்சி நிறுவன வெளியீடு, 1980

பகுப்பு:சிறுவர் விளையாட்டுகள்
யாழ்ப்பாணம் தேர்தல் தொகுதி

**யாழ்ப்பாணம் தேர்தல் தொகுதி** (*Jaffna Electorate*) என்பது 1931 முதல் பெப்ரவரி 1989 வரை இலங்கையில் நடைமுறையில் இருந்த ஒரு அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் வட மாகாணத்தில், யாழ்ப்பாண மாவட்டத்தில் யாழ்ப்பாணம் நகரை உள்ளடக்கியதாகும்.

1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் யாழ்ப்பாணத் தேர்தல் தொகுதி யாழ்ப்பாணத் தேர்தல் மாவட்டத்தில் உள்ளடக்கப்பட்டது.

## உறுப்பினர்கள்

## அரசாங்க சபைத் தேர்தல்கள்
### 1931 தேர்தல்

பிரித்தானிய இலங்கையில் இலங்கை அரசாங்க சபைக்கான முதலாவது தேர்தல் 1931 சூன் 13 முதல் சூன் 20 வரை இடம்பெற்றது. தொனமூர் ஆணைக்குழு இலங்கைக்கு மேலாட்சி (டொமினியன்) அந்தஸ்து வழங்காத காரணத்தால் யாழ்ப்பாண இளைஞர் காங்கிரஸ் இத்தேர்தலைப் புறக்கணிக்குமாறு மக்களைக் கோரியது. இதனால், இலங்கையின் வட மாகாணத்தின் அனைத்து நான்கு தொகுதிகளிலும் (யாழ்ப்பாணம், காங்கேசன்துறை, பருத்தித்துறை, ஊர்காவற்றுறை) தேர்தல் மனுக்கள் சமர்ப்பிக்கப்படவில்லை.

#### 1934 இடைத்தேர்தல்
வட மாகாணத் தொகுதிகளுக்கு 1934 ஆம் ஆண்டில் இடைத்தேர்தல்கள் இடம்பெற்றன யாழ்ப்பாணம் தேர்தல் தொகுதியில் அருணாசலம் மகாதேவா தெரிவு செய்யப்பட்டார்.

### 1936 தேர்தல்

பிரித்தானிய இலங்கையில் இலங்கை அரசாங்க சபைக்கான இரண்டாவது தேர்தல் 1936 ஆம் ஆண்டில் நடைபெற்றது. முடிவுகள் வருமாறு:

## நாடாளுமன்றத் தேர்தல்கள்
### 1947 தேர்தல்
1வது நாடாளுமன்றத் தேர்தல் 1947 ஆகத்து 23 முதல் செப்டம்பர் 20 வரை நடைபெற்றது. முடிவுகள் வருமாறு:

### 1952 தேர்தல்
24 மே 1952 முதல் 30 மே 1952 வரை நடைபெற்ற 2வது நாடாளுமன்றத் தேர்தல் முடிவுகள்:

### 1956 தேர்தல்
5 ஏப்ரல் 1956 முதல் 10 ஏப்ரல் 1956 வரை நடந்த 3வது நாடாளுமன்றத் தேர்தல் முடிவுகள்:

### 1960 (மார்ச்) தேர்தல்
19 மார்ச் 1960 இல் நடைபெற்ற 4வது நாடாளுமன்றத் தேர்தல் முடிவுகள்:

### 1960 (சூலை) தேர்தல்
20 சூலை 1960 இல் நடைபெற்ற 5வது நாடாளுமன்றத் தேர்தல் முடிவுகள்:

### 1965 தேர்தல்
22 மார்ச் 1965 இல் நடைபெற்ற 6வது நாடாளுமன்றத் தேர்தல் முடிவுகள்:

### 1970 தேர்தல்
27 மே 1970 இல் நடைபெற்ற 7வது நாடாளுமன்றத் தேர்தல் முடிவுகள்:

### 1977 தேர்தல்
21 சூலை 1977 இல் நடைபெற்ற 8வது நாடாளுமன்றத் தேர்தல் முடிவுகள்:

இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் வி. யோகேஸ்வரன் யாழ்ப்பாணத் தொகுதிக்கான நாடாளுமன்ற இருக்கைகயை இழந்தார்.

## இவற்றையும் பார்க்க
*யாழ்ப்பாணம் தேர்தல் பிரிவு (1989 முதல்)
*யாழ்ப்பாணம் தேர்தல் மாவட்டம்
*யாழ்ப்பாண மாவட்டம்
*யாழ்ப்பாண நகரம்
*யாழ்ப்பாணம்
*யாழ்ப்பாணக் குடாநாடு

## மேற்கோள்கள்

பகுப்பு:இலங்கையின் முன்னாள் தேர்தல் தொகுதிகள்
பகுப்பு:யாழ்ப்பாண மாவட்ட முன்னாள் தேர்தல் தொகுதிகள்
பகுப்பு:யாழ்ப்பாண மாவட்டம்
ஓட்டம்

**ஓட்டம்** (*run*) என்பது பின் வருவனவற்றில் ஒன்றாக இருக்கக்கூடும்:

* ஓடுதல்
* ஓட்டம் (சடங்கு விளையாட்டு)
* ஓட்டம் (துடுப்பாட்டம்), துடுப்பாட்ட போட்டிகளில் வழங்கப்படும் புள்ளிகள்.
* தொடர் ஓட்டம், அஞ்சல் ஓட்டப் போட்டி
* தடை தாண்டும் ஓட்டம்
* சாக்கு ஓட்டம்
* இடைத்தொலைவு ஓட்டம்
* மாரத்தான்
* ஆறுதல் ஈருருளி ஓட்டம்
* மெல்லோட்டம்
-----
பஞ்சாயதனப் பூசை

அத்வைத மரபிலான ஆதிசங்கரரால் அறிமுகம் செய்யப்பட்ட பூசை முறை இதுவாகும். இதன்படி ஈஸ்வரன், அம்பிகை, விட்ணு, விக்னேசுவரர், சூரியன் ஆகிய ஐந்து தெய்வத் திருவுருவங்களையும் பஞ்சாயதனமாக ஒருங்கே வைத்துப் பூசிக்கப்படும். இவ்வைந்து தெய்வங்களில் எது விருப்பத்துக்குரியதோ அதை மூலவராக நடுவில் வைத்து ஏனைய நான்கையும் நான்கு மூலையிலும் வைத்து வழிபாடு செய்யப்படும். விக்கிரகங்கள் இல்லாவிட்டாலும் கூட அதற்கு ஒப்பான கற்களைக் கொண்டு பஞ்சாயதனத்தை அமைத்து வழிபடலாம்.

பகுப்பு:இந்து சமய வழிபாடுகள்
உருண்டை திரண்டை

உருண்டை திரண்டை விளையாட்டு தமிழக நாட்டுப்புறங்களில் விளையாடப்பட்டு 1950-க்குப் பிறகு மறைந்துவருகிறது.
## விளையாடும் முறை
பட்டவன் குனிந்துகொள்வான். 
அவன் முதுகில் எல்லாரும் கையை வைத்திருப்பர். 
அவர்களில் ஒருவர் கையில் பொத்தியாள் ஒரு சிறு கல்லை வைப்பார். 
அதனை அவர் கைக்குள் மூடிக்கொள்வர். 
அனைவரும் கையை எடுத்துக்கொண்டு அவரவர் கையில் கல் உள்ளது போல் நடிப்பர். 
யார் கையில் கல் உள்ளது என்று பட்டவன் கண்டுபிடிக்க வேண்டும். 
கல்லை ஒருவர் கையில் வைக்கும்போது பொத்தியாள் பாட்டுப் பாடுவார். 
## பார்க்க
:தமிழர் விளையாட்டுகள் (அண்மைய காலம்)

## அடிக்குறிப்பு

## கருவிநூல்
:பாலசுப்பிரமணியம், இரா, தமிழர் நாட்டு விளையாட்டுகள், உலகத் தமிழாராய்ச்சி நிறுவனம், சென்னை வெளியீடு, 1980

பகுப்பு:சிறுவர் விளையாட்டுகள்
ஊதல்

thumb|111px|right|பூவரச மரம்
thumb|111px|right|பூவரச இலையை உருட்டிச் செய்த ஊதல்
thumb|111px|right|சிறுவன் ஊதி விளையாடுதல்
**ஊதல்** தமிழக நாட்டுப்புறச் சிறுவர்களின் பொழுதுபோக்கு விளையாட்டு. 1950-க்குப் பிறகு இந்த ஊதல் ஒலி மறைந்து வருகிறது.

## ஊதும் ஆட்ட விவரம்
ஆடுபவர் பூவரச இலை, :வாழையிலைத் துண்டு போன்றவற்றைச் சுருட்டி வைத்துக்கொண்டும், அழிஞ்சில் கொட்டையைத் துளைபோட்டு வைத்துக்கொண்டும் ஊதி ஒலியெழுப்பி மகிழ்வர். விரலை மடித்து வாயில் வைத்து ஊதுவதற்குச் சீழ்க்கை என்று பெயர். இதனைச் சங்கப்பாடல்கள் வீளை எனக் குறிப்பிடுகின்றன.

## இவற்றையும் காண்க
*தமிழர் விளையாட்டுகள் (அண்மைய காலம்)

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
கிளி செத்துப்போச்சு

**கிளி செத்துப்போச்சு** ஒரு உல்லாச விளையாட்டு. நாட்டுப்புறங்களில் சிறுமியர் விளையாடுவர். 1950-க்குப் பின்னர் இதுபோன்ற விளையாட்டுகள் மறைந்துவருகின்றன. 

சிறுமியர் சிலர் இரு கால்களையும் நீட்டிக்கொண்டு வட்டமாக உட்காருவர். “அக்கக்கா கிளி செத்துப்போச்சு” – அனைவரும் சேர்ந்து பாடுவர். “எப்போது” – ஒருவர் தொடங்குவார். “இப்போது” –என்பார் அடுத்தவர். “எப்படி” – என்பார் அவருக்கு அடுத்தவர். “இப்படி” – என்று சொல்லிக்கொண்டு அவருக்கும் அடுத்தவர் தன் ஒருகாலை மடக்கிக் கொள்வார். 

மீண்டும் ஆட்டம் தொடங்கும் ஒற்றைக்கால் மிஞ்சும் வரை தொடரும். இறுதியாக எஞ்சியிருப்பவர் தோற்றவர்.

## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*பாலசுப்பிரமணியம், இரா, தமிழர் நாட்டு விளையாட்டுகள், உலகத் தமிழாராய்ச்சி நிறுவனம், சென்னை வெளியீடு, 1980

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
ஊதாமணி

thumb|333px|right|ஊதாமணி மறைத்தல்
**ஊதாமணி** என்பது ஊதா நிறமுள்ள மணிமாலையைக் குறிக்கும். ஊதாமணி என ஏதோ ஒரு பொருளை வைத்துக்கொண்டு மகளிர் நிலாவெளிச்சத்தில் விளையாடும் விளையாட்டு ஊதாமணி. 1950-க்குப் பின்னர் இது போன்ற விளையாட்டுகள் மறைந்தகொண்டே வருகின்றன. 

ஒருவர் ஒளிந்துகொள்ள மற்றவர்களில் ஒருவர் ஊதாமணி ஒன்றை மறைத்து வைத்துக்கொள்வார். மற்றவர்களும் தம்மிடம் ஊதாமணி உள்ளது போல் நடிப்பர். ஒளிந்துகொண்டவர் வெளியே வந்து யாரிடம் ஊதாமணி உள்ளது எனச் சொல்ல வேண்டும்.

## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*ஞா. தேவநேயப் பாவாணர், தமிழ்நாட்டு விளையாட்டுக்கள், சைவசித்தாந்த நூற்பதிப்புக்கழகம், சென்னை வெளியீடு, 1954

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
என் உலக்கை குத்து குத்து

**என் உலக்கை குத்து குத்து** என்பது நிலாவெளிச்சத்தில் நாட்டுப்புறச் சிறுமியர் விளையாடும் விளையாட்டு. 1950-க்குப் பின்னல் இது போன்ற விளையாட்டுகள் விளையாடப்படாமல் மறைந்துவருகின்றன.  

கால்களை நீட்டி மற்றவர் கால்களில் உதைந்துகொண்டு, சிறுமியர் வட்டமாக உட்காருவர். கைகளை மடக்கி அவரவர் விலாவைப் புடைத்துக்கொண்டு பாடிக்கொண்டே பக்கவாட்டில் நகர்வர்.

## பாடல்
:என் உலக்கை குத்து குத்து, 
:அக்கா உலக்கை சந்தைக்குப் போச்சு.
(சந்தைக்குப் போச்சு = கூலிக்கு நெல் குத்தப் போயிருக்கிறது)

## அடிக்குறிப்பு

## மேலும பார்க்க
*தமிழர் விளையாட்டுகள் (அண்மைய காலம்)

## கருவிநூல்
*ஞா. தேவநேயப் பாவாணர், தமிழ்நாட்டு விளையாட்டுக்கள், சைவசித்தாந்த நூற்பதிப்புக் கழகம், சென்னை வெளியீடு, 1954

பகுப்பு:சிறுவர் விளையாட்டுகள்
ஒளிதல் (சிறுமியர் விளையாட்டு)

**ஒளிதல்** ஒருவகை நாட்டுப்புற விளையாட்டு. 
தமிழ்நாட்டுச் சிறுமியர்களால் நிலாவெளிச்சத்தில் விளையாடப்பட்ட இது போன்ற விளையாட்டுகள் 1950-க்குப் பின்னர் மறைந்து வருகின்றன. இது ஒரு பாட்டு விளையாட்டு. ஒருவர் ஒளிந்து கொள்வார். அவரும் மற்றவர்களும் மாறி மாறிப் பாடுவர். 

## பாடல்
:மரம் கொத்திக் குருவியே 
:ஏன் ஏன் ஏன் 
:தலையை வலிக்குது 
:தலகாணி போட்டுக்கோ … 
:காலே வலிக்குது 
:கடகடன்னு சுத்திவா.

## பார்க்க
*தமிழர் விளையாட்டுகள் (அண்மைய காலம்)

## கருவிநூல்
*அரவிந்தன், மு. வை., தமிழக நாட்டுப்பாடல்கள், பாரி நிலையம், சென்னை வெளியீடு, 1977

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
நாசுகா கோடுகள்

**நாசுகா கோடுகள்** *(Nazca Lines)* என்பவை தென்னமெரிக்காவில் இருக்கும் பெரு நாட்டில் உள்ள நாசுகா பாலைவனப் பகுதியில் அமைந்துள்ளன. மனிதர்கள் வாழாத இடமான மிகப்பெரிய நிலப்பரப்பில், பெருவெளிகளில் நேராக, நேர்த்தியாக வரையப்பட்டிருக்கும் சித்திரங்களும், கோடுகளும் ஆகும். சுமார் 500 சதுர கிலோ மீட்டர் பரப்பளவில் இந்தச் சித்திரங்களும் கோடுகளும் அமைந்திருக்கின்றன. இவை ஆறாம் நூற்றாண்டில் அப்பகுதியில் வசித்த நாசுகா நாகரிகத்தவரின் செயல் என்று நம்பப்படுகிறது.

## அமைவிடம்
பெரு நாட்டின் மேற்குப் பகுதியில் ஈரப்பதம் அதிகம் இல்லாத உயரமான மேட்டுநிலப்பகுதில் உள்ள ஒரு உலர் சமவேளியில் நாசுக்கா நகரத்திற்கும் பாம்பா-டி-குமானா (Pampas de Jumana) என்னும் இடத்தில் அமைந்த பாற்பா ( Palpa) நகரத்திற்கு இடையே ஏறத்தாழ 50 கி.மீ நீளப்பரப்பில் அமைந்துள்ளது. இப்பகுதி பெரு நாட்டின் தலைநகரான இலீமாவில் இருந்து ஏற்றத்தாழ 400 க்.மீ தொலைவில் உள்ளது. மணற்தரையில் வரையப்பட்டுள்ள கோட்டோவியங்கள் ஏறத்தாழ 10 கி.மீ உக்கு 4 கி.மீ நீள அகலப் பரப்பில் அமைந்துள்ளன. நிலவிடக் கூறுகள் 14°43′S 75°08′W. சான் மிகுயேல் டி பாசுக்கானா ( San Miguel de la Pascana) என்னும் ஊருக்கு தெற்கே அமைந்துள்ளது.   

## சர்ச்சைகள்
இந்தச் சித்திரங்களின் முழுமை எவருக்குமே தெரியாது. இவற்றைப் பார்க்க வேண்டும் என்றால் வானத்தில் உயரப் பறந்தால் மட்டுமே முடியும். 1500 ஆண்டுகளுக்கு முன்பு இது சாத்தியம் இல்லை. இருந்தும் இந்தக் கோடுகள் எல்லாமே விமானத்தில் இருந்து எடுத்தாலும் தெளிவாகத் தெரியும் அளவிற்கு கீறப்பட்டிருக்கின்றன. எரிக் வான் டேனிகன் இவற்றை வேற்று கிரக வாசிகளின் விமானத்தளம் என்று கூறியது அறிவியலாளர்களால் ஏற்கப்படவில்லை.

## சித்திரங்கள்
இங்கு கோடுகள் தவிர்த்து பலவிதமான வடிவங்களும், சித்திரங்களும் வரையப்பட்டிருக்கின்றன. இவை அனைத்தும் தொடங்கிய புள்ளியிலேயே முடியும். இந்தச் சித்திரங்களை மூன்று விதமான வகைகளில் நாம் பிரிக்கலாம். 
*நேர் கோடுகள்
*கேத்திர கணித *(Geometry)* முறையிலான வடிவங்கள்
*விலங்குகள், பறவைகள் போன்ற உருவங்கள்.
 
இந்த நாசுகா உருவங்களில் குரங்கு, நாய், சிலந்தி, பல்லி, திமிங்கலம், மீன், வானம்பாடி பறவை என்று தெரிந்த பல உருவங்கள் இருந்தாலும், தெரியாத உருவங்களும் பல இருக்கின்றன. இவற்றில் ஐம்பதுக்கும் மேலாக உள்ள உருவங்கள் மிகப் பிரமாண்டமானவை. மிகப் பெரிய உருவங்கள் கால் கிலோ மீட்டர் நீளத்துக்கும் நேர்கோடுகள் பல கிலோ மீட்டர் நீளத்துக்கும் வரையப்பட்டுள்ளன.

## நிழற்படங்கள்

File:Nasca Condor 2007 08.JPG|கோடுகள்
File:Lignes de Nazca oiseau.jpg|நாரை
File:Nasca Astronaut 2007 08.JPG|விண்வெளி வீரர்
File:Nazca-lineas-arana-c01.jpg|சிலந்தி
File:Nazca-lineas-pelicano-c01.jpg|கூழைக்கடா
File:Nazca-lineas-perro-c01.jpg|நாய்
File:Nazca-lineas-manos-c01.jpg|கைகள் (நான்கு விரல்கள்)
File:Nazca_monkey.jpg|குரங்கு


## மேற்கோள்கள்

## வெளி இணைப்புகள்

* Nazca geoglyphs as the Sky map 
* Nazca Designs and Lines at Discover Peru

பகுப்பு:பெருவில் உள்ள உலக பாரம்பரியக் களங்கள்
இதென்ன மூட்டை

**இதென்ன மூட்டை** என்பது ஒரு பொழுதுபோக்கு விளையாட்டு. தமிழகத்தில் நாட்டுப்புறச் சிறுவர் சிறுமியர் இதனை விளையாடுவர். பெரியவர்கள் வேடிக்கைப் பார்த்து மகிழ்வர். பொதுவாக நிலாவெளிச்சத்தில் இது விளையாடப்படும். இதுபோன்ற விளையாட்டுகள் 1950-க்குப் பிறகு மறைந்துகொண்டே வருகின்றன. 

பட்டவரின் கண்ணைக் கட்டிப் படுக்க வைப்பர். மற்றவர்கள் ஏதோ பேசி அவரை எழுப்ப வேண்டும். குறிப்பிட்ட நேரத்துக்குள் எழுப்ப முடியாவிட்டால், பட்டவர் வென்றவர் ஆவார்.

## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*தேவநேயப் பாவாணர், ஞா, தமிழ்நாட்டு விளையாட்டுக்கள், சைவசிர்ராந்த நூற்பதிப்புக் கழகம், சென்னை, 1954

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
சி. கதிரவேலுப்பிள்ளை

**சிவசுப்பிரமணியம் கதிரவேலுப்பிள்ளை** (*Sivasubramaniam Kathiravelupillai*, 24 அக்டோபர் 1924 - 31 மார்ச் 1981) இலங்கையின் தமிழ் அரசியல்வாதியும், நாடாளுமன்ற உறுப்பினரும், வழக்கறிஞரும் ஆவார்.

## வாழ்க்கைச் சுருக்கம்
1924 அக்டோபர் 24 இல் பிறந்த கதிரவேலுப்பிள்ளை இலங்கைப் பல்கலைக்கழகத்தில் மெய்யியலில் பட்டம் பெற்றவர். பின்னர் இலங்கை சட்டக் கல்லூரியில் சட்டம் பயின்று வழக்கறிஞர் ஆனார்.

## அரசியலில்
இலங்கை தமிழரசுக் கட்சியில் இணைந்த கதிரவேலுப்பிள்ளை மார்ச் 1960, மற்றும் சூலை 1960 தேர்தல்களில் யாழ்ப்பாணம் தேர்தல் தொகுதியில் போட்டியிட்டுத் தோல்வியடைந்தார். பின்னர் 1965 ஆம் ஆண்டில் நடந்த தேர்தலில் கோப்பாய் தொகுதியில் போட்டியிட்டு வெற்றி பெற்றார். தொடர்ந்து அதே தொகுதியில் 1970 தேர்தலில் வெற்றி பெற்றார். 1977 தேர்தலில் தமிழர் விடுதலைக் கூட்டணி சார்பில் கோப்பாய் தொகுதியில் போட்டியிட்டு வெற்றி பெற்று 1981 இல் இறக்கும் வரையில் நாடாளுமன்ற உறுப்பினராக இருந்தார்.

## எழுதி வெளியிட்ட நூல்கள்
**Glimpses of Western philosophy*
**Omarkhayam songs* (மொழிபெயர்ப்பு)
**coexistence, and not confrontation*
**மேல்நாட்டுத் தரிசன வரலாற்றின் சுருக்கம்*

## மேற்கோள்கள்

* 

பகுப்பு:1924 பிறப்புகள்
பகுப்பு:1981 இறப்புகள்
பகுப்பு:இலங்கை அரசியல்வாதிகள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:இலங்கையின் 6வது நாடாளுமன்ற உறுப்பினர்கள்
பகுப்பு:இலங்கையின் 7வது நாடாளுமன்ற உறுப்பினர்கள்
பகுப்பு:இலங்கையின் 8வது நாடாளுமன்ற உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:ஈழத்து எழுத்தாளர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இலங்கையின் வட மாகாண நபர்கள்
அதிட்டானம்

தமிழ்நாட்டுக் கோயில் விமானங்களில் இடம் பெறும் அடித்தளம் அதிட்டானம் எனப்படுகிறது. அதிட்டானம் 18 வகைப்படும். அவையாவன:
#பாத பந்த அதிட்டானம்
#உரக பந்த அதிட்டானம்
#பிரதி பந்த அதிட்டானம்
#குமுத பந்த அதிட்டானம்
#பத்ம சேகர அதிட்டானம்
#புஷ்ப புஷ்பகல அதிட்டானம்
#ஸ்ரீ பந்த அதிட்டானம்
#மச்ச பந்த அதிட்டானம்
#ஸ்ரெனி பந்த அதிட்டானம்
#பத்ம பந்த அதிட்டானம்
#கும்ப பந்த அதிட்டானம்
#வப்ர பந்த அதிட்டானம்
#வஜ்ர பந்த அதிட்டானம்
#ஸ்ரீ போக அதிட்டானம்
#ரத்ன பந்த அதிட்டானம்
#பட்ட பந்த அதிட்டானம்
#காக்ஸ பந்த அதிட்டானம்
#கம்ப பந்த அதிட்டானம்

## உசாத்துணை
* டாக்டர் அம்பை மணிவண்ணன் எழுதிய “கோயில் ஆய்வும் நெறிமுறைகளும்” நூல் பக்கம்-91.

பகுப்பு:கோயில் வேலைப்பாடுகள்
பகுப்பு:கோவில் ஆதார அங்கங்கள்
கபாடபுரம்

**கபாடபுரம்** என்பது பாண்டியர்களின் இடைச்சங்ககால தலைநகரம் என்று கருதப்படும் நகரமாகும்.

## அகப்பொருள்
*மூலக்கட்டுரை* - சங்கம்-முச்சங்கம்

இறையனார் அகப்பொருளில் பின்வரும் குறிப்புகள் படி கபாடபுரத்தில் சங்கம் அரங்கேறியதாக கூறப்படுகிறது.

## இராமாயணத்தில் கபாடபுரம்
சீதையை நோக்கி தென்திசையை தேடிச்சேல்லும் வானரப்படைப்பிரிவிடம் சுக்கிரீவன் பின்வருமாறு கூறுகிறான்.

## மேற்கோள்கள்

பகுப்பு:தொன்மவியல் நகரங்கள்
பகுப்பு:சங்க காலம்
பகுப்பு:குமரிக்கண்டம்
பகுப்பு:இராமாயண நிகழிடங்கள்
இந்தியத் துணைக்கண்டத்தின் அரசுகள்

**தனிப்பட்ட முறையில் தனித்து நின்ற அரசுகள் (இந்தியா)** காலனி ஆதிக்கத்திற்கு முன் கி.பி.350 முதல் – 1949 வரையான காலகட்டத்தில் இந்தியாவில் பல பிராந்திய வம்சாவளி அரசுகள் ஆட்சியிலிருந்தன அவை.

## இதனையும் காண்க
* இந்திய மன்னராட்சி அரசுகளின் பட்டியல்

பகுப்பு:இந்தியாவின் மன்னராட்சிகள்
பகுப்பு:இந்தியப் பட்டியல்கள்